వేన్ మాడ్సెన్

వేన్ లీ మాడ్సెన్ (జననం 1984 జనవరి 2) దక్షిణాఫ్రికాలో జన్మించిన ఇటాలియన్ క్రికెట్ క్రీడాకారుడు. గతంలో దక్షిణాఫ్రికా పురుషుల జాతీయ జట్టు తరపున ఫీల్డ్ హాకీ ఆడాడు. దక్షిణాఫ్రికాలో ముందుగా దేశీయ క్రికెట్ ఆడిన తర్వాత, అతను 2009 నుండి ఇంగ్లీష్ కౌంటీ క్రికెట్‌లో డెర్బీషైర్ కౌంటీ క్రికెట్ క్లబ్‌కు ప్రాతినిధ్యం వహించాడు. ఫ్రాంచైజ్ క్రికెట్ కూడా ఆడుతున్నాడు. అతను కుడిచేతి వాటం బ్యాట్స్‌మన్. అప్పుడప్పుడు కుడిచేతి వాటం ఆఫ్ స్పిన్ బౌలింగు కూడా చేస్తాడు. 2023లో ఇటలీ జాతీయ క్రికెట్ జట్టులో రంగప్రవేశం చేశాడు. వంశపారంపర్యంగా ఇటలీ పౌరుడిగా అర్హత సాధించాడు.

 క్రికెట్ కెరీర్ 
మాడ్సెన్‌ బలమైన క్రికెట్ కుటుంబం నుండి వచ్చాడు. మామలు హెన్రీ ఫోథెరింగ్‌హామ్, మైఖేల్ మాడ్సెన్, ట్రెవర్ మాడ్సెన్, కజిన్ గ్రెగ్ ఫోథెరింగ్‌హామ్ అందరూ దక్షిణాఫ్రికాలో ఫస్ట్-క్లాస్ క్రికెట్ ఆడారు. మాడ్సెన్ 2003లో క్వాజులు-నాటల్ క్రికెట్ జట్టు తరపున క్రికెట్ లోకి ప్రవేశించాడు. 2009 ఆగస్టులో నాలుగు ఆటలలో రెండు సెంచరీలతో బలమైన ఫామ్‌లో ఉన్న సమయంలో అతను డెర్బీషైర్‌తో ఒప్పందంపై సంతకం చేశాడు. అతను డెర్బీషైర్‌కు నాలుగు సీజన్లు కెప్టెన్‌గా ఉన్నాడు;  2012 సీజన్‌లో, డెర్బీషైర్ కౌంటీ ఛాంపియన్‌షిప్ డివిజన్ టూ నుండి డివిజన్ వన్‌కు పదోన్నతి పొందింది.  తరువాతి సీజన్‌లో వారు దిగజారినప్పటికీ, మాడ్సెన్ 1,221 పరుగులు సాధించాడు. క్రికెట్ రైటర్స్ క్లబ్ ఛాంపియన్‌షిప్ ప్లేయర్ ఆఫ్ ది సీజన్‌గా ఎంపికయ్యాడు.   2015 ఫిబ్రవరిలో UK పౌరసత్వం పొందాడు. భవిష్యత్తులో ఇంగ్లాండ్‌కు ప్రాతినిధ్యం వహించాలని ఆశిస్తున్నట్లు మాడ్సెన్ ప్రకటించాడు.  2016 సీజన్ కు ముందు, అతను 2019 వరకు కాంట్రాక్ట్ పొడిగింపుపై సంతకం చేశాడు. అతను డెర్బీషైర్ కౌంటీ ఛాంపియన్‌షిప్ కెప్టెన్ పదవి నుంచి కూడా వైదొలిగాడు. అతని స్థానంలో బిల్లీ గాడ్లెమాన్ వచ్చాడు. 2017 t20 బ్లాస్ట్‌లో, మాడ్సెన్ 526 పరుగులు చేశాడు. ఇది ఈ పోటీలో డెర్బీషైర్ ఆటగాడికి రికార్డు.  తరువాత మాడ్సెన్, 2022 వరకు డెర్బీషైర్‌తో కాంట్రాక్ట్ పొడిగింపుపై సంతకం చేశాడు.

మాడ్సెన్ పాకిస్తాన్ సూపర్ లీగ్‌లో కూడా ఆడాడు. అతను ది హండ్రెడ్ కోసం మాంచెస్టర్ ఒరిజినల్స్ తరపున సంతకం చేశాడు.  2022 ఏప్రిల్లో, ది హండ్రెడ్ 2022 సీజన్ కోసం మాంచెస్టర్ ఒరిజినల్స్ అతన్ని కొనుగోలు చేసింది.  2022 మే 31న, యార్క్‌షైర్ వైకింగ్స్‌తో జరిగిన T20 బ్లాస్ట్‌లో, మాడ్సెన్ డెర్బీషైర్ తరపున తన 400వ మ్యాచ్‌లో ఆడాడు.  2022 జూలై 3న, T20 బ్లాస్ట్‌లో కూడా, మాడ్సెన్ ట్వంటీ20 క్రికెట్‌లో తన మొదటి సెంచరీని సాధించాడు, డర్హామ్‌పై 100 నాటౌట్‌గా నిలిచాడు. 2023 T20 WC యూరోపియన్ రీజినల్ ఫైనల్‌ కోసం మాడ్సెన్‌ను ఇటలీ జట్టులోకి తీసుకున్నారు.

2025 మార్చిలో మాడ్సెన్ డెర్బీషైర్ కెప్టెన్‌గా తిరిగి నియమితుడయ్యాడు. 

2025 డిసెంబరులో మాడ్సెన్, జో బర్న్స్ స్థానంలో 2026 పురుషుల T20 ప్రపంచ కప్‌కు ముందు ఇటలీ కెప్టెన్‌గా నియమితుడయ్యాడు, ఈ పోటీలో ఆడడాం అతనికి అదే తొలిసారి.

 హాకీ కెరీర్ 
మాడ్సెన్ దక్షిణాఫ్రికా పురుషుల జాతీయ ఫీల్డ్ హాకీ జట్టు తరపున 39 మ్యాచ్‌లు ఆడాడు.  అతను 2006 కామన్వెల్త్ క్రీడలు, 2006 పురుషుల హాకీ ప్రపంచ కప్‌లో దక్షిణాఫ్రికాకు ప్రాతినిధ్యం వహించాడు."Wayne Madsen: 'When you're trying to score 360, you try different things'". ESPNcricinfo. 14 April 2021. Retrieved 15 April 2021. 2015లో, అతను బెల్పర్ హాకీ క్లబ్‌లో హాకీ డైరెక్టర్ అయ్యాడు. అతని సోదరుడు లాయిడ్ కూడా దక్షిణాఫ్రికా తరపున హాకీ ఆడాడు. 

 మూలాలు 

వర్గం:ఇంగ్లాండు క్రికెట్ క్రీడాకారులు
వర్గం:దక్షిణాఫ్రికా క్రికెట్ క్రీడాకారులు
వర్గం:ఇటలీ టీ20 క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1984 జననాలు